
Nr. 22/144


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi, cu care comisia noastră a fost sesizată în fond cu adresa Biroului Permanent nr.  PLX. 110din 30 martie 2005.
	VICEPREŞEDINTE,

Eugen Nicolăescu



Parlamentul  României

	Comisia pentru buget, finanţe şi bănci
	
	Bucureşti,    05.04.2005
Nr. 144


RAPORT

asupra proiectului de Lege privind aprobarea 

Ordonanţei de urgenţă a Guvernului nr. 22/2005 

pentru completarea Legii nr. 94/1992 privind 

organizarea şi funcţionarea Curţii de Conturi 
Cu adresa nr. PLX. 110 din 30 martie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi.
La întocmirea raportului s-au avut în vedere avizele Consiliului Legislativ şi Comisiei juridice, de disciplină şi imunităţi.

Prezentul proiect de Lege are ca obiect de reglementare completarea Legii nr. 94/1992 privind organizarea şi funcţionarea Curţii de Conturi, în sensul constituirii unui organism care să asigure verificările şi auditul extern asupra fondurilor aferente Programelor ISPA şi SAPARD în conformitate cu prevederile memorandumurilor, respectiv acordurilor de finanţare, precum şi a fondurilor structurale.
Proiectul de Lege face parte din categoria legilor organice, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului de la Ministerul Finanţelor Publice – ANAF domnul Chiţoiu Daniel – vicepreşedinte, iar din partea Curţii de Conturi a României domnul Rotaru Petre – consilier şi domnul Mihai Popescu – consilier.
La lucrările comisiei au participat  23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege privind aprobarea Ordonanţei de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi, în şedinţa din data de 05.04.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexe.
	VICEPREŞEDINTE,

Eugen Nicolăescu
	SECRETAR,

Ştefan Baban


           Consilieri parlamentari
           Bărdiţă Mariana

           Onete Alexandru
ANEXA I
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text act normativ
	Text proiect/propunere de modificare şi/sau completare
	Text propus de Comisie (autorul amendamentului)
	Motivarea 
amendamentelor propuse

	1.
	-
	LEGE

Privind aprobarea Ordonanţei de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi a României
	Titlul legii se modifică şi va avea următorul cuprins:

LEGE

privind aprobarea Ordonanţei de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi
	În vederea corelării titlului cu textul publicat în Monitorul Oficial al României.

	2.
	-
	Articol unic. Se aprobă Ordonanţa de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi a României.
	Articol unic. Se aprobă Ordonanţa de urgenţă a Guvernului nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi, publicată în Monitorul Oficial al României, Partea I, nr. 251 din 25 martie 2005, cu următoarele modificări şi completări:
	Pentru respectarea normelor de tehnică legislativă.

	3.
	-
	Ordonanţă de urgenţă a Guvernului pentru completarea Legii nr. 94/1992 privind organizarea şi funcţionarea Curţii de Conturi
	Nemodificat
	

	4.
	-
	Articol unic: - După articolul 14 din Legea nr. 94/1992 privind organizarea şi funcţionarea Curţii de Conturi, republicată în Monitorul Oficial al României, Partea I, nr. 116 din 16 martie 2000, cu modificările şi completările ulterioare, se introduce un nou articol, articolul 141, cu următorul cuprins:
„Art. 141 – (1) În vederea îndeplinirii unor obligaţii ce revin României în procesul de integrare europeană, pe lângă Curtea de Conturi se constituie un organism asociat, care are alte atribuţii, respectiv proceduri, decât cele prevăzute de prezenta lege. Acest organism va asigura verificările şi auditul extern asupra fondurilor aferente programelor ISPA şi SAPARD, în conformitate cu prevederile memorandumurilor, respectiv acordurilor de finanţare, precum şi asupra fondurilor structurale.

(2)Organizarea, funcţionarea şi atribuţiile acestui organism vor fi reglementate de către Parlamentul României.”
	Articolul unic va avea următorul cuprins:

Articol unic: - După articolul 14 din Legea nr. 94/1992 privind organizarea şi funcţionarea Curţii de Conturi, republicată în Monitorul Oficial al României, Partea I, nr. 116 din 16 martie 2000, cu modificările şi completările ulterioare, se introduc articolele 141 - 147, cu următorul cuprins:

Articolul 141 va avea următorul cuprins:
„Art. 141 – (1) În vederea îndeplinirii unor obligaţii ce revin României în procesul de integrare europeană, pe lângă Curtea de Conturi se constituie Autoritatea de Audit pentru fondurile acordare României de Uniunea Europeană prin programele ISPA şi SAPARD şi pentru fondurile ce vor fi acordate în perioada post-aderare, denumită în continuare Autoritatea de audit, care are atribuţii, respectiv proceduri de lucru proprii.
(2)Autoritatea de audit este un organism fără personalitate juridică, independent din punct de vedere operaţional faţă de Curtea de Conturi şi are sediul în municipiul Bucureşti.”
	Pentru intensificarea pregătirilor de aderare, Uniunea Europeană şi-a orientat politicile, strategiile precum şi asistenţa financiară către întărirea capacităţii ţărilor candidate de a adopta şi aplica acquis-ul comunitar şi realizarea reformelor instituţionale şi economice. Totodată, pentru protejarea intereselor financiare ale  Comunităţii Europene, prin memorandumurile şi acordurile de finanţare, aferente fondurilor alocate, a fost stabilit şi sistemul de control aplicabil fiecărui program în parte. Astfel, prin documentele respective, s-a convenit ca ţara beneficiară să asigure realizarea unui audit extern, independent din punct de vedere operaţional de activitatea de implementare a programelor, prin care să se certifice utilizarea fondurilor în conformitate cu prevederile memorandumurilor şi acordurilor încheiate.
Curtea de Conturi şi-a asumat responsabilitatea efectuării acestui audit şi, pentru a reglementa activitatea legată de îndeplinirea atribuţiilor specifice şi a cerinţelor prevăzute de memorandumurile şi acordurile de finanţare, care exced procedurilor şi normelor de lucru stabilite prin legea de organizare şi funcţionare a Curţii de Conturi, împreună cu Ministerul Finanţelor Publice, s-a convenit crearea acestui organism. Prin constituirea Autorităţii de audit se reglementează atât metodologia de lucru cât procedurile de raportare, care sunt de asemenea diferite faţă de cele al C.C.R.

	5.
	-
	-
	Se introduc articolele 142  - 147 cu următorul cuprins:

Art. 142. (1) În conformitate cu prevederile legislaţiei comunitare şi naţionale aplicabile programelor ISPA şi SAPARD, precum şi fondurilor aferente asistenţei financiare acordate de Uniunea Europeană României în perioada post-aderare, atribuţiile Autorităţii de audit vor fi în principal, următoarele:
a) audit de sistem, verificarea pe bază de eşantion şi audit final;

b) verificări şi audit extern asupra fondurilor structurale de care va beneficia România începând cu anul 2007;

c) verificarea anuală a modului de funcţionare a sistemelor de management şi control stabilite pentru derularea Programelor ISPA şi SAPARD;
d) verificarea cheltuielilor eligibile declarate, pe bază de eşantion reprezentativ;

e) efectuarea unor verificări adecvate în vederea emiterii Declaraţiilor la finalizarea măsurilor şi programelor;

f) certificarea conturilor anuale SAPARD, în ceea ce priveşte integralitatea, acurateţea şi veridicitatea acestor conturi;

g) verificarea existenţei şi corectitudinii elementului de cofinanţare naţional.

(2). Pentru realizarea atribuţiilor care îi revin, Autoritatea de audit va încheia Acorduri cu structurile responsabile pentru coordonarea fondurilor aferente programelor ISPA şi SAPARD, respectiv cu autorităţile de management pentru fondurile aferente asistenţei financiare acordate de Uniunea Europeană României în perioada post-aderare.

Art. 143. (1) Autoritatea de audit va fi condusă de un preşedinte, numit de planul Curţii de Conturi dintre consilierii de conturi, pentru un mandat cu o durată de 3 ani. Acest mandat poate fi reînnoit cel mult de două ori.

(2) În exercitarea atribuţiilor sale, preşedintele Autorităţii de audit emite decizii şi instrucţiuni.

Art. 144. (1). Structura organizatorică a Autorităţii de audit se aprobă de către preşedintele Autorităţii de audit. Coordonarea şi atribuţiile structurilor din aparatul propriu al Autorităţii de audit şi ale personalului se stabilesc prin Regulament de organizare şi funcţionare, parte integrantă a Regulamentului de organizare şi funcţionare a Curţii de Conturi.
(2) Numărul maxim de posturi al Autorităţii de audit este de 110. În anul 2005, de la data intrării în vigoare a prezentei legi, Autoritatea de audit va funcţiona cu un număr de 53 de posturi, din care: 18 posturi, inclusiv personalul cu atribuţii privind realizarea auditului aferent fondurilor ISPA şi SAPARD, se vor asigura din cadrul schemei de personal a Curţii de Conturi, iar diferenţa de 35 de posturi va fi asigurată prin suplimentarea schemei de personal. În anul 2006, schema de personal a Autorităţii de audit va fi suplimentată cu 57 de posturi. Toate posturile aferente Autorităţii de audit vor fi incluse în schema de personal al Curţii de Conturi.
(3). În scopul realizării atribuţiilor, Autoritatea de audit va putea angaja şi personal de altă specialitate decât cel economic.

Art.145.Salarizarea personalului din cadrul Autorităţii de audit se face în conformitate cu legislaţia privind salarizarea personalului din cadrul Curţii de Conturi şi cu prevederile Legii nr. 490/2004, privind stimularea financiară a personalului care gestionează fonduri comunitare.

Art. 146. Fondurile necesare pentru desfăşurarea activităţii Autorităţii de audit vor fi asigurate de la bugetul de stat şi vor fi incluse în bugetul de cheltuieli al Curţii de Conturi.

Art.147. Pentru desfăşurarea activităţii Autorităţii de audit, Guvernul României şi Curtea de Conturi vor asigura condiţiile necesare pregătirii profesionale a personalului, spaţiile de lucru, dotările şi logistica aferentă.”
	Atribuţiile Autorităţii de audit au fost stabilite atât pe baza reglementărilor în vigoare stabilite prin Memorandumurile de Finanţare pentru Programul ISPA şi Acordul Multianual de Finanţare pentru Programul SAPARD, cât şi pe baza prevederilor capitolului I al proiectului noului Regulament al Consiliului Uniunii Europene care stabileşte principiile generale referitoare la sistemele de management şi control pentru fondurile structurale care vor fi acordate în perioada post-aderare.
În prezent, Curtea de Conturi realizează auditul aferent fondurile ISPA şi SAPARD, iar activitatea diviziei responsabile de acest audit este coordonată de un consilier de conturi. La stabilirea mandatului de 3 ani a preşedintelui Autorităţii de audit s-a ţinut cont de prevederile Constituţiei României referitoare la numirea consilierilor de conturi. Astfel, conform art. 140, alin. (4) „consilierii de conturi sunt numiţi de Parlament pentru un mandat de 9 ani”. Această prevedere a fost corelată cu alineatul următor: „Curtea de Conturi se înnoieşte cu o treime din consilierii de conturi numiţi de Parlament din 3 în 3 ani” şi, pentru a păstra continuitatea conducerii activităţii s-a prevăzut posibilitatea reînnoirii mandatului de maxim 2 ori.
Pentru a putea răspunde cerinţelor Comisiei Europene referitoare la tipul verificărilor, calitatea activităţii realizate, frecvenţa raportărilor şi având în vedere dispersia geografică a beneficiarilor de fonduri (în prezent ISPA şi SAPARD), care vor trebui verificaţi, este nevoie ca cel care îşi asumă responsabilitatea coordonării acestei activităţi să poată stabili modul, respectiv structurile prin care va putea îndeplini aceste responsabilităţi.

Ţinând cont de experienţa pe care o are Curtea de Conturi în prezent şi fondurile care sunt prevăzute pentru perioada post-aderare (aproximativ 2 miliarde euro pentru perioada  2007-2009), s-a evaluat că, necesarul de personal este de aproximativ 110 posturi. Corelat cu cerinţa expresă a Comisiei Europene, ca personalul ce va fi implicat în derularea programelor comunitare să fie pregătit din punct de vedere profesional, s-a prevăzut ca angajarea personalului să se efectueze în două etape, practic, întregul personal fiind cuprins într-un program de pregătire profesională specifică.
De asemenea, după cum este cunoscut, verificările asupra modului de utilizare a fondurilor comunitare cer şi un anumit nivel de expertiză în domenii specifice precum infrastructura de drumuri, de căi ferate, de mediu etc. Ca urmare, întrucât, conform legilor specifice Curţii de Conturi, personalul angajat trebuie să aibă studii economice s-a prevăzut necesitatea angajării şi a unor specialişti din alte domenii.
Autoritatea de audit este un organism nou creat, chiar dacă funcţionează pe lângă Curtea de Conturi. Întrucât, acest organism trebuie să funcţioneze într-un spaţiu de lucru care să fie dotat cu logistica necesară desfăşurării în bune condiţii a activităţii şi să aibă personal suficient pentru îndeplinirea atribuţiilor stabilite, toate acestea necesită pe lângă o serie de decizii şi un buget adecvat. Ori, atât deciziile referitoare la alocarea unui imobil cât şi alocarea bugetului necesar nu se pot realiza decât dacă există o reglementare legală.
Idem
Idem




ANEXA II
II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Lege privind aprobarea Ordonanţei de urgenţă a Guvernului nr. 22/2005 pentru completarea Legii nr.94/1992 privind organizarea şi funcţionarea Curţii de Conturi a României.
	Lege privind respingerea Ordonanţei de urgenţă a Guvernului nr. 22/2005 pentru completarea Legii nr.94/1992 privind organizarea şi funcţionarea Curţii de Conturi.

Autor:

Deputat Popeangă Petre – Grupul Parlamentar PRM
	a) 1. În structura Curţii de Conturi, există organizată o entitate (divizie) competentă, distinctă şi independentă,  care asigură realizarea prevederilor Legii nr. 94/1992,  privind organizarea şi funcţionarea Curţii de Conturi modificată şi republicată în 2002, în legătură cu controlul şi auditul financiar al tuturor fondurilor comunitare. Structura funcţionează din anul 2002 şi a răspuns, până în prezent, tuturor solicitărilor, de această natură, a organismelor internaţionale. 

Condiţia de independenţă a structurii care realizează „controale ...externe adecvate, derulate în conformitate cu standardele internaţionale de audit, acceptate de către organele naţionale competente”, prezentată în Expunerea de motive ca o cerinţă a Comisiei Europene, este îndeplinită de către Curtea de Conturi şi structurile sale prin Legea nr. 94/1992 care, la art. 1(2) menţionează: „... Curtea de Conturi funcţionează pe lângă Parlamentul României şi îşi desfăşoară activitatea  ÎN MOD INDEPENDENT, în conformitate cu dispoziţiile prezentate în Constituţie şi legile ţării”. 
Independenţa Curţii de Conturi  este stabilită, de asemenea, prin prevederile art. 2 şi art. 5 ale Legii nr. 94/1992, care prevăd: „Curtea de Conturi decide în mod autonom asupra programului său ”, respectiv         „Curtea de Conturi întocmeşte buget propriu care se prevede distinct în bugetul de stat”.

2. Prin Legea nr.94/1992, Curtea de Conturi are stabilite atribuţii foarte precise în legătură cu exercitarea controlului şi auditului fondurilor comunitare puse la dispoziţia României. 

Astfel, în capitolul III -  „Atribuţii de control şi audit financiar” , la art.17 se prevede:  „....Curtea de Conturi controlează:
(h) – utilizarea fondurilor puse la dispoziţia României de către Uniunea Europeană prin programul SAPARD şi a cofinanţării aferente;

(i) – utilizarea fondurilor provenite din asistenţa financiară acordată României de Uniunea Europeană şi alte surse de finanţare internaţională”

3. Curtea Europeană de Conturi, organismul care controlează Parlamentul European şi în ceea ce priveşte modul de alocare şi utilizare de către beneficiari a fondurilor comunitare, nu are o structură distinctă pentru efectuarea acestor verificări, auditarea fiind efectuată de către structurile proprii care să efectueze acest gen de verificare.

4. Structura propusă nu este funcţională, deoarece, prin OUG nr.22/2005 pentru completarea Legii nr.94/1992 privind organizarea şi funcţionarea Curţii de Conturi a României, nu se stabileşte modul de organizare, funcţionare şi atribuţii care, aşa cum rezultă din text „....vor fi reglementate de către Parlamentul României”, fără a preciza nici când şi nici în ce condiţii. În plus, pentru noua structură, denumită „organism asociat” nu există prevederi bugetare de funcţionare, situaţie ce contravine prevederilor Legii bugetului de stat  nr.511/2004. 

b) Comisia propune respingerea amendamentului având în vedere forma propusă Plenului Camerei Deputaţilor pentru adoptare cu amendamentele din Anexa I care prevede introducea de noi prevederi faţă de forma înaintată de Guvern.
	Senat

